Samtlige 8.953 billetter til U/21-landskampen onsdag er revet væk. Kampen mod Finland den 6. juni sker således på et fyldt Aalborg Stadion

Trods A-landsholdets skuffelse mod Sverige er opbakningen til U/21-landsholdet stor. Onsdag den 6. juni spiller holdet mod Finland, og det bliver på et fyldt Aalborg Stadion. Billetterne er nemlig revet væk. Det skriver sportenkort.dk tirsdag. - Samtlige 8953 billetter er udleveret og solgt. Et tilbud til de nordjyske folkeskoleklasser og JBU's ungdomsspillere under 18 år om at komme gratis ind til kampen er blevet mødt med en overvældende interesse, og størstedelen af billetterne er afsat via dette tilbud, skriver projektleder Søren Thorst i en pressemeddelelse.